L 271/32 Euroopan unionin virallinen lehti 16.10.2009 KOMISSION PÄÄTÖS, tehty 15 päivänä lokakuuta 2009, verojen ja maksujen kantamisesta raskailta tavaraliikenteen ajoneuvoilta tiettyjen infrastruktuurien käytöstä annetun Euroopan parlamentin ja neuvoston direktiivin 1999/62/EY 6 artiklan 2 kohdan b alakohdan mukaisesti esitetystä Slovenian pyynnöstä soveltaa alennettua ajoneuvoveroa (tiedoksiannettu numerolla K(2009) 7756) (Ainoastaan sloveeninkielinen teksti on todistusvoimainen) (ETA:n kannalta merkityksellinen teksti) (2009/760/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon verojen ja maksujen kantamisesta raskailta ta- varaliikenteen ajoneuvoilta tiettyjen infrastruktuurien käytöstä 17 päivänä kesäkuuta 1999 annetun Euroopan parlamentin ja neuvoston direktiivin 1999/62/EY (') ja erityisesti sen 6 artiklan, sekä katsoo seuraavaa: (1) — Direktiivin 1999/62/EY 6 artiklan 2 kohdan b alakohdan mukaan jäsenvaltiot saavat soveltaa alennettuja määriä tai poikkeuksia ajoneuvoihin, joita käytetään ainoastaan sa- tunnaisesti ne rekisteröineen jäsenvaltion yleisillä teillä ja joita käyttävät sellaiset luonnolliset henkilöt tai oikeus- henkilöt, joiden päätoimi ei ole tavaraliikenteen harjoit- taminen, jos näillä ajoneuvoilla suoritetut kuljetukset ei- vät vääristä kilpailua. Alennukselle tai poikkeukselle on saatava komission hyväksyntä. (2) — Slovenia on pyytänyt komissiota hyväksymään direktiivin 1999/62/EY mukaisen alennetun ajoneuvoveron sovelta- misen vähintään 12 tonnin painoisiin ajoneuvoihin, joita käytetään yksinomaan kuljettajien koulutuksessa tai julki- sissa rakennustöissä ja teollisuusrakentamisessa Sloveni- assa. (3) — Direktiivin 1999/62/EY 6 artiklan 2 kohdan b alakoh- dassa säädetyt edellytykset täyttyvät, sillä näitä ajoneuvoja käytetään ainoastaan satunnaisesti yleisillä teillä, niitä ei käytetä tavaraliikenteen harjoittamiseen eikä alennetun ajoneuvoveron soveltaminen näihin ajoneuvoihin vääristä kilpailua, koska niissä voidaan kuljettaa ainoastaan ajo- neuvoihin pysyvästi asennettuja, sellaisenaan käytettäviä laitteistoja. (4) — Jotta komissio voi arvioida alennetun ajoneuvoveron so- veltamista myöhemmin uudelleen, hyväksyntä olisi an- nettava määräajaksi. (!) EYVL L 187, 20.7.1999, s. 42. (5) — Näin ollen Slovenian pyyntö soveltaa alennettua ajoneu- voveroa olisi hyväksyttävä, ON TEHNYT TÄMÄN PÄÄTÖKSEN: 1 artikla Komissio hyväksyy direktiivin 1999/62/EY 6 artiklan 2 kohdan b alakohdan mukaisen alennetun ajoneuvoveron soveltamisen 31 päivään joulukuuta 2014 saakka seuraaviin vähintään 12 tonnin painoisiin ajoneuvoihin, joita käytetään yksinomaan kul- jettajien koulutuksessa tai julkisissa rakennustöissä ja teollisuus- rakentamisessa käytettävien pysyvästi asennettujen laitteistojen kuljetuksessa Sloveniassa: 1. luokan N3 ajoneuvot, jotka on erityisesti muutettu käytet- täviksi kuljettajien koulutuksessa; 2. auton alustalle pysyvästi kiinnitetyt siirrettävät tikapuut; 3. auton alustalle pysyvästi kiinnitetyt siirrettävät verstaat; 4. auton alustalle pysyvästi kiinnitetyt siirrettävät nosturit; 5. auton alustalle pysyvästi kiinnitetyt siirrettävät pumput; 6. auton alustalle pysyvästi kiinnitetyt siirrettävät nostokorit; 7. auton alustalle pysyvästi kiinnitetyt siirrettävät sähkögener- aattorit; 8. auton alustalle pysyvästi kiinnitetyt siirrettävät ilmakomp- ressorit; 9. auton alustalle pysyvästi kiinnitetyt siirrettävät ympäristöla- boratoriot; 10. auton alustalle pysyvästi kiinnitetyt siirrettävät radio- tai televisiostudiot; 11. kunnallisiin töihin suunnitellut ajoneuvot; 12. rakennustyömaiden erikoistöihin suunnitellut ajoneuvot.